Családi vízitúra a Szigetközben 2. | Fodor Vízitúrák
2018. július. 13. péntek - 2018. július. 17. kedd
Mind a négy éjszakát egy szépséges kempingben töltjük. A táborhely szinte teljesen új, büfé, igényes vizesblokkok, wifi, strandröpi-, és focipálya, pingpongasztalok, grill terasz (!), mind csak ránk várnak. Sőt, kivetítőn nézhetjük meg a foci vb döntőjét és a bronzmeccset. Ha kevesled a túrás kalandokat, a kemping tulajdonosa elvisz motorcsónkázni vagy lovaskocsizni.
A helyiek annyira kedvesek, hogy a túránk időpontjában rendezik meg az Ásványrárói Vízi Fesztivál. Lesz sok gyerekprogram, koncertek, házilag tákolt úszóalkalmatosságok versenye, aranymosó találkozó, este pedig tűzijáték és buli.
A hajók kiosztása, az evezés és a kormányzás gyakorlása. Délelőtt egy 3-4 órás körtúrát teszünk a környéken, délután pedig elvegyülünk a vízifesztiválon.
Ha a Szigetközben járunk, nem hagyhatjuk ki a programból a Bodaki Öreg-tavat. Autókkal utazunk a közeli Kisbodakra. Vízreszállás után szűk csatornákon kenuzunk, bedőlt fákat kerülgetve. A környék állatvilága igen gazdag, ha szerencsénk van, akár vaddisznót, szarvast vagy őzeket is láthatunk a parton, de rengeteg vízimadárral, és a hódok nyomaival biztosan találkozni fogunk. Nádfalak között, sűrű erdőben kanyarogva érkezünk meg az Öreg-tóhoz. A tó fura formájú, elpusztult és élő fák, nádszigetek labirintusa. Mintha 1000 évet ugrottunk volna vissza az időben, kicsit megállunk, a fák mintha beszélnének hozzánk, Gyűrűk Ura hangulat, térerő semmi, a facebook pajtásoknak várniuk kell még néhány órát az élmény megosztására, és ekkor.... - BIZTOS VISSZAÉRÜNK A VB DÖNTŐRE?!
Hát jó, lassan valóban indulunk, hogy kényelmesen visszaérjünk a kempingbe, az esti meccsre, amit kivetítőn nézünk meg. (A győztest kihívjuk!)
Abaújvár Felső Tisza Ung folyó Bodrogzug Tisza folyó Vásárosnamény Öreg-Túr Szatmárcseke Boldogkői vár Zsaró-ér Gibárt Bustyaháza Aggteleki Nemzeti Park Ukrajna Fekete Tisza Boldogkőváralja Fehér Tisza Sonkád Tokaj Nagybukó Bodrog-ártér Túr folyó Nagyszőllős Tokaj-Bodrogzugi Tájvédelmi Körzet Kölcse Gergelyugornya Tiszabecs Kárpátalja Tivadar Túristvándi Vízimalom Bodrog folyó